Klooga raudteejaam

Klooga raudteejaam on raudteejaam Harju maakonnas Lääne-Harju vallas Klooga alevikus.

Raudteejaam asub 1870. aastal valminud laiarööpmelise Keila–Paldiski raudtee ääres, 35,9 km kaugusel Balti jaamast.

Kloogal peatuvad Elroni Tallinnast Paldiskisse ja Kloogarannale sõitvad elektrirongid. Piletihinnalt kuulub jaam IV tsooni.

Pärast Kloogat jaguneb raudtee kaheks, üks raudteeharu jätkub Paldiski suunal, teine aga keerab Kloogaranna poole.

Raudteejaamas asub lisaks peateele kolm kõrvalteed, 7 pööret ning üks teedevaheline perroon pikkusega 150 meetrit, mis avati 2010. aastal.

Keila–Klooga raudteelõik elektrifitseeriti 1958. aastal ning avati sama aasta 30. detsembril.Elektrirongid sõidavad Kloogani; Kollektiivne Töö: Eestimaa KP Keila Rajoonikomitee ja Keila Rajooni TSN häälekandja, nr. 1, 1. jaanuar 1959 (DIGAR) 1960. aastal avati Klooga–Kloogaranna raudteelõik (3,4 km).

Jaamahoone
pisi|vasakul|Charles Borchardti foto Klooga jaamast, 1871
pisi|Elroni Stadler FLIRT tüüpi reisirong väljumas Kloogalt Paldiski suunal
Raudtee põhjaküljel asetseb 1870. aastal ehitatud kroonuhistoritsistlikus stiilis puidust jaamahoone, mis moodustab ansambli samas laadis ühekorruselise viilkatusega puitelamuga. L-kujulise põhiplaaniga ühekorruseline jaamahoone ehitati V klassi jaamale ettenähtud tüüpprojekti järgi.

Valdavalt rõhtlaudvoodrile sekundeerib hoonete sokliosas kuni aknalaudadeni püstlaudvooder, mis on eraldatud ülemisest osast kitsa liseeniga.

Jaamakompleksi kuuluvad nimetatutest lisaks veel põhja ja kirde pool asetsevad kuur, kivist abihoone ning kelder.

Klooga jaamahoone näol on tegemist oma tüübi ainsa esindajaga Eestis, kuna Paldiski–Tallinna–Narva raudteele algselt ühekorruselisi puidust jaamahooneid rohkem ei rajatud. Erandiks on siin vaid 1870. aastal sama algprojekti järgi valminud Kadrina esimene jaamahoone, millele tehti aga Balti Raudtee Seltsi esimehe Alexander von der Pahleni soovil erandkorras juurde osaline teine korrus.

2019. aastal avaldatud nimekirja kohaselt kuulus Klooga jaamahoone ehitiste hulka, millest hoone omanik AS Eesti Raudtee soovib vabaneda.Selgusid jaamahooned, millest Eesti Raudtee soovib vabaneda ERR uudised, 01.07.2019

Viited

Välislingid

 Klooga jaamas algasid suured ehitustööd; Harju Elu, 7. mai 2019
 FOTO: Klooga jaam aastal 2004; Baltic Trains Picture Gallery
 Klooga raudteejaam (1920.–1930. aastatel); ajapaik.ee
 YouTube'i video: Elroni elektrirongid Kloogal
 Infot jaama kohta; fotod (vene keeles)

 Eelnev peatus link=|center|40px Raudteepeatus läänesuunalistel reisirongiliinidel Järgnev peatus link=|15px Niitvälja center|link=|40px Klooga  Paldiski poole: Klooga-Aedlinn link=|15px Kloogaranna poole: Klooga-Rand link=|15px

Kategooria:Eesti raudteejaamad
Kategooria:Klooga
Kategooria:Balti raudtee